Superjednostka

Superjednostka – miyszkalny budōnek we Katowicach, położōny we dziylnicy Cyntrōm przi aleji Wojciecha Korfantygo 16-32, w bliżu rōnda gyn. J. Ziętka. Bōł wybudowany we drugij połowie 60. lot XX storoczo podle projektu architekta Mieczysława Króla i kōnsztruktowa Franciszka Klimka. Je nojsrogszym budōnkym tyj zorty na Ślōnsku, jednym ze nojsrogszych we Polsce. Znojdujōm sie w nim cuzamyn 764 pōmiyszkania. Reskyruje nim Katowsko Miyszkaniowo Spōłdziylnia.